Document ID: 32003R0815

PADOMES REGULA (EK) Nr. 815/2003
(2003. gada 8. maijs)
par Regulas (EK) Nr. 2501/2001 par vispārējo tarifa preferenču sistēmas piemērošanu no 2002. gada 1. janvāra līdz 2004. gada 31. decembrim 12. panta īstenošanu
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Padomes 2001. gada 10. decembra Regulu (EK) Nr. 2501/2001 par vispārējo tarifa preferenču sistēmas piemērošanu no 2002. gada 1. janvāra līdz 2004. gada 31. decembrim[1], un jo īpaši tās 12. panta 5. un 8. punktu,
ņemot vērā Komisijas priekšlikumu,
tā kā:
(1) Tarifa preferences, kas minētas Regulas (EK) Nr. 2501/2001 7. un 10. pantā, jāatceļ tās nozares ražojumiem, kuru izcelsme ir saņēmējā valstī un kurā trīs gadus pēc kārtas ir ievērots tas vai cits šajā regulā noteiktais kritērijs.
(2) Tarifa preferences, kas tika atceltas saskaņā ar iepriekšējām sistēmām, ir jāatjauno attiecībā uz nozari, kurā trīs gadus pēc kārtas nav ievēroti šajā regulā minētie kritēriji.
(3) Jaunākā un pilnīgākā statistika, kas pieejama, lai noteiktu, kuras nozares atbilst Regulā (EK) Nr. 2501/2001 paredzētajiem nosacījumiem, ir statistika par 1997.-1999. gadu.
(4) Šīs regulas piemērošanas diena jānosaka, ņemot vērā vajadzību uzņēmējiem pielāgoties šādi noteiktajiem jaunajiem muitas nodokļiem.
(5) Ir jānomaina Regulas (EK) Nr. 2501/2001 I pielikums, lai atspoguļotu 7. un 10. pantā paredzēto tarifu preferenču atcelšanu vai atjaunošanu.
(6) Argentīna, Urugvaja un Venecuēla ir izpildījusi Regulas (EK) Nr. 2501/2001 12. panta 8. punkta nosacījumu, ar kuru tarifu preferenču atcelšanu nepiemēro tad, ja saņēmējā valstī ir vismaz 3 % faktiskā iekšzemes kopprodukta samazinājums attiecībā uz pēdējo 12 mēnešu periodu, par kuru ir pieejami dati.
(7) Komiteja, kas minēta Regulas (EK) Nr. 2501/2001 37. pantā, nesniedza labvēlīgu atzinumu par ierosināto Komisijas Regulu, ko minētā iestāde iesniedza attiecībā uz pasākumiem, kas veicami saskaņā ar attiecīgās Regulas 12. pantu,
IR PIEŅĒMUSI ŠO REGULU.
1. pants
1. Tarifa preferences, kas noteiktas Regulas (EK) Nr. 2501/2001 7. un 10. pantā, no 2003. gada 1. novembra atceļ par 50 %, no 2004. gada 1. maija - par 100 % ražojumiem, kuru izcelsme ir šīs regulas I pielikumā minētajās saņēmējās valstīs un kuri pieskaitāmi nozarēm, kas minētajā pielikumā minētas līdzās katrai attiecīgajai valstij.
2. Tarifu preferences, kas noteiktas Regulas (EK) Nr. 2501/2001 7. un 10. pantā, no 2003. gada 1. janvāra atjauno ražojumiem, kuru izcelsme ir šīs regulas II pielikumā minētajās saņēmējās valstīs un kuri pieskaitāmi nozarēm, kas minētajā pielikumā minētas līdzās katrai attiecīgajai valstij.
3. Regulas (EK) Nr. 2501/2001 I pielikumu aizstāj ar šīs regulas III pielikumu.
2. pants
Šī regula stājas spēkā dienā, kad to publicē Eiropas SavienībasOficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 8. maijā

Labels: 19
5
20
0
3
9